9 September (filem)

9 September ialah filem komedi romantik Malaysia 2007. Filem ini merupakan cubaan pertama Pierre Andre dalam arahan filem dan dibintangi Pierre Andre sendiri bersama Fasha Sandha dan Fahrin Ahmad, disertai Zami Ismail, Osman Kering dan Shamsul Ghau Ghau. David Teo, selaku penerbit filem ini dan ketua pegawai eksekutif kumpulan Metrowealth turut membuat penampilan istimewa dalam filem ini.

Sinopsis 

Nia (Fasha Sandha) ialah seorang gadis tomboy comel yang baru ditinggalkan oleh teman lelakinya. Semenjak itu, dia menyimpan dendam terhadap kaum lelaki . Nia suka melepaskan kemarahannya terhadap Kogi (Pierre Andre), seorang lelaki baik hati dan jujur yang dijadikan sasaran mudah kerenah Nia, semenjak kali pertama mereka bertemu apabila Nia memasuki rumah Kogi secara tidak sengaja, dan semenjak itu mereka sering bertemu lagi secara kebetulan banyak kali. Tidak kira berapa kali terkena dendam Nia, Kogi tetap menjaga sikap budimannya sepanjang masa sehingga mereka saling hjatuh cinta, itupun untuk masa yang pendek setelah Adrian (Fahrin Ahmad), bekas kekasih Nia, kembali muncul dalam hidup Nia. Sebenarnya Nia masih mencintai Adrian secara tunggang terbalik namun cintanya terhadap Adrian tidak seperti dahulu. Suatu hari, Nia hendak ke Tokyo bersama kekasihnya selama setahun. Sekembalinya di tanahair, perasaannya terhadap Kogi kian membara sehingga dia tercari-cari Kogi sehingga dia mendapati sesuatu yang memeranjatkan mengenai Kogi.

Pelakon 
 Pierre Andre sebagai Kogi
 Fasha Sandha sebagai Nia
 Fahrin Ahmad sebagai Adrian
 Osman Kering sebagai Abang Man
 Kazar Saisi sebagai Pemandu bot
 Shah Rempit sebagai Mat Rempit
 Zami Ismail sebagai Dato'
 Cat Farish sebagai Pemandu bas
 Shamsul Ghau Ghau sebagai Pengawai JAWI
 David Teo sebagai Tauke bot
 Nik Adruce sebagai Pelajar sekolah
 Fatin Afeefa sebagai Pelajar sekolah
 Nasiruddin Nasir sebagai Pelajar sekolah
 Yana Samsudin sebagai Pelajar sekolah
 Nor Zam Zam Zakaria sebagai Pelajar sekolah
 Najua P. Ramlee sebagai Pelajar kolej
 Shahrizal Baharudin sebagai Lelaki
 Ruzaini Harun sebagai Pegawai JAIS
 Ahmad Zahidi Kamanisat sebagai Pegawai JAIS 2
 Khairul Hazreen Nordin sebagai Pegawai polis
 Shafeei Ishak sebagai Pegawai polis 2
 Khalid Shamsuri sebagai Pelajar

Rujukan

Pautan luar 
 

Filem Malaysia tahun 2007
Filem arahan Pierre Andre
Filem bahasa Melayu